Otsailak 21

EH Bildu-Nafarroa talde parlamentarioari atxikitako foru parlamentari Adolfo Araiz Flamarique jaunak galdera egin du **(9-18/PES-00015)** Gipuzkoan ezarri den AT bidesari-sistema berria funtzionatzen hasteari buruz. Garapen Ekonomikorako kontseilariak, sinatzen duenak, honako informazio hau igortzen dio honen bitartez:

6 sekzio aipagarrietako eguneroko batez besteko intentsitateen (IMD) taula gehitu dugu, aipatutako aldiei buruzkoak, A-15 autobiari eta N-121-A prestazio handiko errepideari dagozkienak. Horren osagarri, azterketarako A-10 autobiako datuak eman dira.

Azterketa errazteko, honako hauek aurkeztu dira:

2018KO URTARRILAREN 9A BAINO LEHENAGOKO EGOERARAKO

* Trafikoaren batez besteko intentsitate aforatuari buruzko datuak 2017ko abenduko urrikoak eta azarokoak, tarte ez-bereziei buruzkoak, ibilgailu arinak eta astunak (8 metro baino gehiagokoak) bereizita.
* 2017ko azken hiru hilabeteetako batez bestekoak (ibilgailu astunak).

2018KO URTARRILAREN 9TIK AURRERAKO EGOERARAKO

* Trafikoaren batez besteko intentsitate aforatuari buruzko datuak, 2018ko urtarrilekoak (10etik 31ra) eta otsailekoak, ibilgailu arinak eta astunak bereizita.
* IMDaren portzentaje-aldaketa 2017ko azken hiru hilabeteen aldiaren batez bestekoari dagokionez.

Emandako datuak aztertuta, egiaztatzen da goizegi dela behin betiko ondorioak ateratzeko. Gipuzkoako bidesari-sistema berria funtzionamenduan jartzeko neurriaren eragina aztertu eta ebaluatu ahal izateko, behaketak egiten eta datuak jasotzen jarraitu beharko da denbora luzeagoz; horretaz gainera, IMD datuetan eragina duten faktoreak hartu beharko dira kontuan, askotarikoak baitira: koiuntura ekonomikotik hasi eta baldintza klimatologikoetara.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2018ko otsailaren 20an.

Garapen Ekonomikorako kontseilaria: Manu Ayerdi Olaizola.

